Diari Oficial de la Generalitat Valenciana


Sumari del DOGV 4531, del 26-06-2003 (2003/7529)

RESOLUCIÓ de 27 de maig de 2003, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual renova l'acreditació per a la implantació de vàlvules cardíaques i segments vasculars a l'Hospital General Universitari de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7529


Data del document
:   27-05-2003

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * trasplantament d'òrgans
    * establiment hospitalari

RESOLUCIÓ de 27 de maig de 2003, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual renova l'acreditació per a la implantació de vàlvules cardíaques i segments vasculars a l'Hospital General Universitari de València. [2003/7529]
  
L'Hospital General Universitari obtingué l'acreditació per a fer implantacions de vàlvules cardíaques i segments vasculars en l'Hospital General mitjançant una resolució del secretari general de la Conselleria de Sanitat d'11 de març de 1998.
  
Sergio Blasco Perepérez, director gerent del Consorci Hospital General Universitari de València, en representació de la Conselleria de Sanitat, presentà una sol·licitud de renovació d'acreditació per a fer implantacions de vàlvules cardíaques i segments vasculars a l'Hospital General amb data 28 de febrer de 2003.
  
La Subsecretaria per a l'Agència Valenciana de la Salut i la Direcció del Programa de Trasplantaments de la Comunitat Valenciana emeten informe favorable sobre la renovació sol·licitada.
  
Fonaments jurídics
  
1. La Direcció General de l'Agència per a la Qualitat, Avaluació i Modernització dels Servicis Assistencials de la Conselleria de Sanitat és competent d'acord amb l'Orde d'11 de desembre de 1992, de la Conselleria de Sanitat i Consum, sobre acreditació de centres sanitaris per a la pràctica d'activitat d'extracció i trasplantament d'òrgans i teixits, i d'acord amb el Decret 27/1987, de 30 de març sobre autorització de Centres, Servicis i Establiments Sanitaris i el Decret 87/1999, de 30 de juliol, pel qual s'aprova el Reglament Orgànic i Funcional de la Conselleria de Sanitat.
  
2. Es complix el que establix el Reial Decret 2070/1999, de 30 de desembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits i s'ha complit el que establix l'article 24.1 de l'Orde d'11 de desembre de 1992, de la Conselleria de Sanitat i Consum.
  
Vistos els antecedents de fet, els preceptes legals citats i els altres que hi siguen aplicables, resolc renovar l'acreditació per a l'activitat d'implantació de vàlvules cardíaques i segments vasculars a l'Hospital General Unviersitari de València. Esta acreditació serà vàlida per un període de cinc anys, a partir de la data de la present resolució.
  
L'acreditació podrà ser revocada en qualsevol moment, si s'alteren o incomplixen els requisits i consideracions que l'han feta possible.
  
Per a l'activitat que s'acredita, el centre queda sotmés a la inspecció i control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar un recurs ordinari davant del conseller de Sanitat en el termini d'un mes comptat a partir del dia següent al de la data de notificació.